"Go kwadilwe sekwalwa sa Leanotlhomo la Naga se se ka ga dikopano tse di mabapi le go utlwa se se leng mo mafatlheng a baagi go ralala le naga mme kwa bokhutlhong se tla dira gore go nne le Lekgotla la Naga la Merero ya GBV le Dipolao tsa Basadi leo le tla tlamelwang ka ditlhokwa tsotlhe tse le ka di tlhokang mo go samaganeng le lenaane le le kgatlhanong le GBV.9 Le fa re tsentse tirisong melao e mentsi go samagana le merero ya tirisodikgoka mo basading le mo baneng, mmogo le go akgola matsapa ao a diriwang ke mapodisi le ditheo tse dingwe tsa tiragatso ya molao – go akaretsa batšhotšhisi, baagiseterata le Baatlhodi – mo go tshwareng le mo go latlheleng kwa kgolegelong bao ba dirang ditiro tseno tse di setlhogo, Kabinete e ikuela mo baaging botlhe mo nageng, bogolosegolo banna, go ema kgatlhanong le bao ba tswelelang go betelela, go bogisa le go bolaya basadi mo ditšhabeng tsa rona.10 Dikereke le baeteledipele ba ditumelo tse di farologaneng ba tshwanetse go ema kgatlhanong le GBV mme ba tlhotlheletse baagi go ipopa seoposengwe se se kgatlhanong le ditiragalo tseno."